 उनें गलाया जे कदें हाकी देशवासियें गित्तै गर्व दी खेढ होंदी ही ते ओलंपिक इच स्वर्ण पदक दुआने आह्‌ला इकमात्र खेढ मन्नी जंदी ही ब दुर्भाग्य कन्नै भारतीय हाकी महासंघ इच करीब पन्दरें बरें दे दरान औह्‌देदारे इच वर्चस्व स्थापित करने गी लेइयै मची खिच्च त्रूह्‌ड़ ते खेमबाजी दे कारण हाकी खल्ल पुज्जी गेई ते इयै कारण ऐ जे पैह्‌ली बारी भारतीय हाकी टीम क्वालीफाई बी नेई करी सकी।  चीफ कोच हरेन्द्र ने इक सुआले दे जवाब इच गलाया जे देशै इच हाकी दे विकास गित्तै खेढ प्रेमियें खासकरियै मीडिया गी इस इच अहम भूमका नभाने दी जरूरत ऐ।  इसदे कन्नै गै उपलब्धियें गी भुन्नने ते उसगी आम जनता तक्कर लेइयै जाना होग।  उनें मसाल दिंदे होई गलाया जे 1983 इच कपिल देव दी अगुआई इच कपिल देव दी अगुआई इच भारतीय क्रिकेट टीम ने विश्वकप जित्तेआ तां भारतीय क्रिकेट कंट्रोल बोर्ड ‘बीसीसीआई’ ने इस खेढ दी लोकप्रियता इच चार चन्न लाई दित्ते ब दुर्भाग्य दी गल्ल ऐ जे भारतीय हाकी टीम दे 1980 इच ओलंपिक ते 1998 इच एशियन गेम्स इच स्वर्ण पदक जित्तने दे बावजूद हाकी महासंघ जित्तने दे बावजूद हाकी महासंघ इनें उपलब्धियें गी सामने नेई आनी सकी।  उनें गलाया जे इसदे बाद थमां हाकी दी लोकप्रिया इच कमीं औना शुरू होई गेई ऐ।  उनें गलाया जे जो लब्भदा ऐ ओह् बिकदा ऐ दे फार्मूले दा अनुसरण खेढ संघें ते महासंघ गी जरूरी रूप कन्नै करना होग तां हाकी कौमी खेढ दी प्रतिश्ठा फ्ही प्राप्त करी सकग।  भारतीय हाकी टीम गित्तै 35 थमां मते मैचें इच खेड्ढने आह्‌ले ते देशै दे प्रतिश्ठित खेढ पुरस्कार अर्जुन पुरस्कार कन्नै सम्मानत हरेन्द्र सिंह ने गलाया जे हाकी दे आईकॉन तेआर करने दा महत्वपूर्ण कम्म छड़ा प्रशिक्षकें ते खढारियें दे भरोसे नेई होई सकदा ऐ।  1992 दे ओलंपिक गित्तै भारतीय टीम इच चोन होई जाने ते किट बैग दे कन्नै एयरपोर्ट उप्पर पुज्जने दे बाद टीम थमां टाह्ई दित्ते गेदे हरेन्द्र सिंह ने गलाया जे इस घटना दे बाद उनें हाकी थमां सन्यास लैने दा फैसला करी लैता हा। 